text: শেষবেলায় প্রার্থী ঘোষণা করল বিজেপি, প্রার্থী হলেন হিরণ চ্যাটার্জী - thecalcuttamirror.com
  দ্যা ক্যালকাটা মিরর ব্যুরো : একেবারে শেষ বেলায় বিজেপি খড়্গপুর সদরে প্রার্থীর নাম ঘোষণা করল। তিনি হলেন অভিনেতা হিরণ চট্টোপাধ্যায়। যিনি গত মাসেই দক্ষিণ চব্বিশ পরগনায় অমিত শাহের জনসভায় বিজেপির পতাকা হাতে তুলে নিয়েছিলেন।
  বিজেপি আগেই প্রথম দু'দফার প্রার্থী ঘোষণা করেছিল। কিন্তু সেই ঘোষণা হয়েছিল প্রথম দফা ভোটের দু'টি আসন বাদ দিয়ে। তার মধ্যে একটি হল পশ্চিম মেদিনীপুর জেলার খড়্গপুর, অন্যটি বাঁকুড়ার বড়জোড়া। আজ, বুধবার দু'টি কেন্দ্রের প্রার্থী ঘোষণা করল বিজেপি। খড়্গপুরে হিরণকে প্রার্থী করা হয়েছে। আর বড়জোড়ায় করা হয়েছে সুপ্রীতি চট্টোপাধ্যায়কে। তিনি ঐ এলাকারই স্থানীয় রাজনৈতিক কর্মী।
  আরও পড়ুন : অবশেষে অযোধ্যায় নিভলো আগুন, বিপুল ক্ষতিগ্রস্থ শাল পিয়ালের বন!
  কেউ ভেবেছিলেন, খড়্গপুরে প্রার্থী হতে পারেন খড়্গপুরের প্রাক্তন বিধায়ক তথা বর্তমান মেদিনীপুরের সাংসদ এবং বিজেপির রাজ্য সভাপতি দিলীপ ঘোষ। সে জল্পনা ঢেকে যায় আর এক খবরে। নতুন গুঞ্জনে উঠে আসে প্রাক্তন তৃণমূল কাউন্সিলর তথা পশ্চিম মেদিনীপুর জেলা তৃণমূলের মুখপাত্র দেবাশিস চৌধুরী ওরফে মুনমুনের নাম। কিন্তু এখনও পর্যন্ত বিষয়টি স্পষ্ট হয়নি। এমনকী, সোনালী গুহ, জটু লাহিড়ী, রবীন্দ্রনাথ চট্টোপাধ্যায়দের মতো বিধায়করা বিজেপিতে যোগ দিলেও দেবাশিস চৌধুরী কিন্তু এখনও বিজেপিতে যোগ দেননি। সূত্রের খবর, তাই বিজেপি এবার ঝুঁকেছে তারকা প্রার্থীর দিকেই। একাধিক তারকা সম্প্রতি বিজেপিতে যোগ দিয়েছেন। তাঁদের মধ্যেই কাউকে প্রার্থী করা হবে বলে জানা গিয়েছিল। অবশেষে সেটাই সত্যি হল। আজ, বুধবারই বিজেপি প্রার্থীর নাম ঘোষণাও করল শাসকদল।
  Previous articleনন্দীগ্রামের মমতা শুভেন্দু দ্বৈরথে বামেদের ভরসা তরুণ নেত্রী মীনাক্ষী, ঘোষণা হল বামেদের প্রার্থী তালিকা
  Next articleএবার 'খেলা হবে' বাঙালির পাতে! বিক্রি চলছে 'ঘাসফুল' আর 'পদ্ম' মার্কা সন্দেশও
  দ্য ক্যালকাটা মিরর ব্যুরো: নেপচুন থেকে এগিয়ে, সৌরজগতের ঠিক সীমা পেরিয়েই খোঁজ পাওয়া গেল একটি এক্সোপ্ল্যানেট এর, যা ঠান্ডা হওয়ার বদলে অসম্ভব...
  দ্যা ক্যালকাটা মিরর ব্যুরো: টোকিও গেমসের দ্বিতীয় দিন শুটিং বিভাগ চূড়ান্ত হতাশ করল দেশবাসীদের। ১০ মিটার এয়ার পিস্তলে সাড়া জাগিয়ে ফাইনালে উঠেও পদক...